శ్రీ వేఙ్కటేశ మఙ్గళాశాసనమ్

శ్రియః కాన్తాయ కల్యాణనిధయే నిధయే‌உర్థినామ్ |
శ్రీవేఙ్కట నివాసాయ శ్రీనివాసాయ మఙ్గళమ్ || ౧ ||

లక్ష్మీ సవిభ్రమాలోక సుభ్రూ విభ్రమ చక్షుషే |
చక్షుషే సర్వలోకానాం వేఙ్కటేశాయ మఙ్గళమ్ || ౨ ||

శ్రీవేఙ్కటాద్రి శృఙ్గాగ్ర మఙ్గళాభరణాఙ్ఘ్రయే |
మఙ్గళానాం నివాసాయ శ్రీనివాసాయ మఙ్గళమ్ || ౩ ||

సర్వావయ సౌన్దర్య సమ్పదా సర్వచేతసామ్ |
సదా సమ్మోహనాయాస్తు వేఙ్కటేశాయ మఙ్గళమ్ || ౪ ||

నిత్యాయ నిరవద్యాయ సత్యానన్ద చిదాత్మనే |
సర్వాన్తరాత్మనే శీమద్-వేఙ్కటేశాయ మఙ్గళమ్ || ౫ ||

స్వత స్సర్వవిదే సర్వ శక్తయే సర్వశేషిణే |
సులభాయ సుశీలాయ వేఙ్కటేశాయ మఙ్గళమ్ || ౬ ||

పరస్మై బ్రహ్మణే పూర్ణకామాయ పరమాత్మనే |
ప్రయుఞ్జే పరతత్త్వాయ వేఙ్కటేశాయ మఙ్గళమ్ || ౭ ||

ఆకాలతత్త్వ మశ్రాన్త మాత్మనా మనుపశ్యతామ్ |
అతృప్త్యమృత రూపాయ వేఙ్కటేశాయ మఙ్గళమ్ || ౮ ||

ప్రాయః స్వచరణౌ పుంసాం శరణ్యత్వేన పాణినా |
కృపయా‌உ‌உదిశతే శ్రీమద్-వేఙ్కటేశాయ మఙ్గళమ్ || ౯ ||

దయా‌உమృత తరఙ్గిణ్యా స్తరఙ్గైరివ శీతలైః |
అపాఙ్గై స్సిఞ్చతే విశ్వం వేఙ్కటేశాయ మఙ్గళమ్ || ౧౦ ||

స్రగ్-భూషామ్బర హేతీనాం సుషమా‌உ‌உవహమూర్తయే |
సర్వార్తి శమనాయాస్తు వేఙ్కటేశాయ మఙ్గళమ్ || ౧౧ ||

శ్రీవైకుణ్ఠ విరక్తాయ స్వామి పుష్కరిణీతటే |
రమయా రమమాణాయ వేఙ్కటేశాయ మఙ్గళమ్ || ౧౨ ||

శ్రీమత్-సున్దరజా మాతృముని మానసవాసినే |
సర్వలోక నివాసాయ శ్రీనివాసాయ మఙ్గళమ్ || ౧౩ ||

మఙ్గళా శాసనపరైర్-మదాచార్య పురోగమైః |
సర్వైశ్చ పూర్వైరాచార్యైః సత్కృతాయాస్తు మఙ్గళమ్ || ౧౪ ||

శ్రీ పద్మావతీ సమేత శ్రీ శ్రీనివాస పరబ్రహ్మణే నమః

Web Url: http://www.vignanam.org/veda/sree-venkatesha-mangalaasaasanam-shuddhatelugu.html